আগন্তুক লাচিত দিৱসৰ দিনটো চৰকাৰী বন্ধৰ দিন যদিও অসম লোকসেৱা আয়োগে এ পি এছ চিৰ প্ৰাৰম্ভিক পৰীক্ষা অনুষ্ঠিত কৰিবলৈ ওলোৱা কথাত প্ৰতিক্ৰিয়া প্ৰকাশ কৰিছে টাই আহোম যুৱ পৰিষদে।
সংগঠনটোৰ নেতৃত্বই এখন সংবাদমেলত চৰকাৰৰ এনে দুৰ্বোধ্য স্থিতিত অসন্তুষ্টি প্ৰকাশ কৰিছে।
"এফালে তেওঁলোকে লাচিতৰ জয়গান গায় আৰু আনফালে লাচিত দিৱসৰ দিনাই স্কুল-কলেজ খুলি পৰীক্ষাও পাতে। এয়া কেনেকুৱা বিসংগতিপূৰ্ণ স্থিতি?" টাই আহোম যুৱ পৰিষদৰ নেতৃত্বই কয়।
উল্লেখযোগ্য যে সংগঠনটোৱে অহা ২৩ আৰু ২৪ নৱেম্বৰত শ্ৰীমন্ত শংকৰদেৱ কলাক্ষেত্ৰত কেন্দ্ৰীয়ভাৱে লাচিত দিৱসৰ আয়োজন কৰিছে। এই দিৱসতে সংগঠনটোৱে এই বৰ্ষৰ লাচিত বঁটা প্ৰদান কৰিব ৰাষ্ট্ৰীয় নাগৰিকপঞ্জী উন্নীতকৰণত বিশেষ ভূমিকা গ্ৰহণ কৰা প্ৰদীপ ভূঞাক।
সংগঠনটোৰ নেতাসকলে কয় যে লাচিত দিৱসৰ দিনটোতে চৰকাৰে পৰীক্ষা অনুষ্ঠিত কৰি লাচিতক অপমানহে কৰিছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
